section_heading: Rani život
paragraph_text: "''Nakon Svjetskog prvenstva, moji prijatelji i ja započeli smo turnir u selu. Postao sam sve odlučniji da postanem najbolji i da pobijedim svaku utakmicu protiv mojih prijatelja. Svi bi mi rekli kako sam najbolji, no moja obitelj nije bila nogometna. Oni su bili veliki vjernici i htjeli su da radim nešto drugo. Kada su vidjeli da mi je san jedino nogomet, i u glavi i u srcu, počeo sam ih nagovarati, pogotovo moga ujaka da iz sela odem u obližnji grad da naučim više prije odlaska u Dakar, glavni grad moje zemlje.''", izjavio je Mané. Njegova obitelj prvo to nije prihvaćala, no kada su shvatili da mu je nogomet najveći san, pomogli su mu.